Йоанн Фогараший

Йоа́нн Фо́гараший,  Joannes Fogarassy *25. марец 1786, Великы Комяты,  Жупа Угоча, Мадярске кральовство (нынѣ Виноградовскый район, Закарпатска область) – †11. децембер 1834, Вѣдень, Австрийска империя) — подкарпатскый русинскый етнограф, языкознатель, священик и педагог.Іван ПопДанилюк Д. Д.

 Биография 
Учив ся в богословскых семинариях в Унгварѣ (1808–1810) и Трнавѣ (1811–1812). В року 1813 быв высвяченый на грекокатолицкого священика и куртый час служив в угочанском Рокосовѣ, а в роках 1814–1818 быв ректором Унгварской грекокатолицкой богословской семинарии. В року 1818 быв посланый до Вѣдня, де служив парохом грекокатолицкой церкви св. Варвары Барбареума до самой смерти.

 Творба 
В Барбареумѣ быв организованый славистичный кружок, веденый словенскым языкознательом Йернейом Копитаром, де Фогараший спознав ся зоз штудентами з иншых славянскых земель и их языками. Тото го навело на активны поровнавчы лингвистичны штудии, резултатом котрых быв елаборат Въ обще о различіи Славянскихъ нарѣчій, собственно же о мало й карпато или Угрорусскихъ, котрый послав Ивану Орлаю (1827).Тота робота зоставала в рукопису аж до року 1906, коли была опубликована во Львовѣ. Фогараший указуе на сполочне походжѣня славянскых языкох и в духу панславизма вызывать вшиткых славян тримати ся церковнославянчины яко свого литературного языка. Фогараший выступовав против продукованя диалектных граматик.

Занимав ся тыж поровнавчыма штудиями мадярского и русинского языка. В року 1833 выдав русько-угорску граматику («Orosz magyar grammalika. Rutheno ungarica grammatica. Для скораго и легкаго языка
обучения... у Вѣдню, 1833»), а тыж роботу «Origo et formacio Linguae Ugoricae – ungaricae rectius Magiaricae dictoe historice, philo et etymologice ac gramatice deducta. Viennae. Anno 1833» (1834) («Походжѣня и формованя языка угорского, унгарского, циже мадярского, з погляду историчного, фило- й етимологичного ай граматичного. У Вѣдню року 1833». Фогараший зазначать, же мадярскый язык зостав моцно овплывненый славянскыма языками дунайского региона. Мадярскы владны кругы выказали незадовольство з такых заключѣнь, и церковна иерархия ся дистанцовала од русинского ученого з Вѣдня.

Фогараший быв тыж автором обширного начерка о подкарпатскых Русинах  Историческо-топографическое Карпато- или Угророссіанъ описаніе, котрый не быв опубликованый, але выхосновав го за жерело етнограф Ян Чаплович во своей монографии Etnographia Ruthenorum (Етнография Русинох, 250 сторон, 1825), де описав подробно их каждоденный живот, стравы, облечѣня, домашне газдовство ай иншы заробкы, ремесло, торговлю, моралность, календарны и родинны обряды.Андрій Байцар.

 Честь памяти 
В Ужгородѣ една з улиць несе имя Фогарашия.Павленко Г. В.

 Жерела и одказы 
 Данилюк Д. Д.: Фогораші Іван Федорович //Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2003-2013.   2013 Том 10.  Сс. 309–310. (Одчитане онлайн: 14.05.2020)
 Іван Поп: Фоґарашій Іоанн // С. 783.
 Павленко Г. В.: Фогорашій Іван Федорович //Павленко Г.В. Діячі історії, науки і культури Закарпаття. Малий енциклопедичний словник. Ужгород, 1999.    С. 177.


 Референции 

Катеґорія:Русиньскы лінґвісты
Катеґорія:Русиньскы етноґрафы
Катеґорія:Русиньскы церьковны дїятелї